ಕಾಗೆ ಮಾಂಬಳ್ಳಿ

ಕಾಗೆ ಮಾಂಬಳ್ಳಿ(Indian Berry,Fish berry) ಭಾರತ,ಬರ್ಮಾ ಮತ್ತು ಮಲಯಗಳ ಅರಣ್ಯಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುವ ಒಂದು ಬಳ್ಳಿ ಸಸ್ಯ.
ಸಸ್ಯ ಶಾಸ್ತ್ರೀಯ ವರ್ಗೀಕರಣ
ಮೆನಿಸ್ಪರ್ಮೇಸೀ ಕುಟುಂಬಕ್ಕೆ ಸೇರಿದೆ.ಅನಾಮಿರ್ಟ ಕಾಕ್ಯುಲಸ್ ಎಂಬುದು ವೈಜ್ಞಾನಿಕ ಹೆಸರು.ಚಿಪ್ಪುಳ ಕೋಲು ಕನ್ನಡದ ಸಾಮಾನ್ಯ ಹೆಸರು.ಕಾಕಮಾರಿ ಎಂಬುದು ಸಂಸ್ಕ್ರತ ಭಾಷೆಯ ಹೆಸರು.
ಲಕ್ಷಣಗಳು
ಗಾಢ ಹಸಿರಿನ ಅಗಲವಾದ ಎಲೆ. ಸುಮಾರು ೧೦ ಸೆಂಟಿಮೀಟರ್ ದಪ್ಪದಷ್ಟು ಬೆಳೆಯುವ ಗಟ್ಟಿಯಾದ ಬಳ್ಳಿ.ಹಳದಿ ಮಿಶ್ರಿತ ಬಿಳಿ ಬಣ್ಣದ ಸಣ್ಣ ಹೂಗಳು.ನವಿರು ಸುವಾಸನೆ ಇದೆ.
ಔಷಧೀಯ ಗುಣಗಳು
ಇದರ ಕಾಯಿ ವಿಷಪೂರಿತವಾಗಿದೆ.ಸಾಂಪ್ರದಾಯಿಕ  ಕ್ರಿಮಿನಾಶಕವಾಗಿ ಉಪಯೋಗದಲ್ಲಿದೆ.ಮೀನು ಹಿಡಿಯಲು ಇದರ ಬೀಜವನ್ನು ಉಪಯೋಗಿಸುವರು. ಆಯುರ್ವೇದ ವೈದ್ಯ ಪದ್ಧತಿಯಲ್ಲಿ ಚರ್ಮ ರೋಗಗಳಿಗೆ ಮತ್ತು ಕಫ ದೋಷಗಳಿಗೆ ಬೇಕಾದ ಔಷಧ ತಯಾರಿಯಲ್ಲಿ ಬಳಸುವರು.

ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಆಯುರ್ವೇದ